stanford-oval/wikipedia huggingface dataset:
โพรโทแอนีโมนิน

| --- | --- |


ชื่อ
IUPAC name 5-Methylidenefuran-2-one
ชื่ออื่น 4-Methylenebut-2-en-4-olide
เลขทะเบียน
เลขทะเบียน CAS: 108-28-1
3D model (JSmol): รูปภาพแบบโต้ตอบ
เคมสไปเดอร์: 60307 Y
ECHA InfoCard: 100.003.244 
ผับเคม CID: 66948
UNII: 66FQZ1A5SO Y
CompTox Dashboard (EPA): DTXSID10148346 
 InChI InChI=1S/C5H4O2/c1-4-2-3-5 (6) 7-4/h2-3H,1H2 YKey: RNYZJZKPGHQTJR-UHFFFAOYSA-N Y InChI=1/C5H4O2/c1-4-2-3-5 (6) 7-4/h2-3H,1H2Key: RNYZJZKPGHQTJR-UHFFFAOYAD 
 SMILES C=C1C=CC (=O) O1 
คุณสมบัติ
สูตรเคมี: C5H4O2
มวลโมเลกุล: 96.08 g/mol   
ลักษณะทางกายภาพ: น้ำมันสีเหลืองอ่อนซีด
จุดเดือด: 45 องศาเซลเซียส (113 องศาฟาเรนไฮต์; 318 เคลวิน) 2 hPa
ความอันตราย
ปริมาณหรือความเข้มข้น (LD, LC):
LD50 (median dose): 190 mg·kg−1 (mouse)
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โพรโทแอนีโมนิน (อังกฤษ: protoanemonin) บางครั้งเรียก แอนีโมนอล (anemonol) หรือ แรนันคูลอล (ranunculol) เป็นสารพิษที่พบในพืชวงศ์พวงแก้วกุดั่น (Ranunculaceae) โพรโทแอนีโมนินเป็นแล็กโทนของ 4-ไฮดรอกซี-2,4-กรดเพนทาไดอีโนอิก ลักษณะเป็นน้ำมันสีเหลืองซีด มีสูตรเคมีคือ C5H4O2 โพรโทแอนีโมนินเป็นสารที่ไม่เสถียร เมื่อพืชถูกทำลาย สารแรนันคูลินในพืชจะแปรสภาพเป็นโพรโทแอนีโมนิน หากถูกผิวหนังจะทำให้คัน เป็นผื่นและตุ่มพอง หากรับประทานเข้าไปจะทำให้คลื่นไส้ อาเจียน เวียนศีรษะ ชัก ตับอักเสบเฉียบพลัน ดีซ่านหรืออัมพาต
หากทำให้พืชแห้ง สารโพรโทแอนีโมนินจะแปรสภาพเป็นแอนีโมนินและแปรสภาพเป็นกรดคาร์บอกซิลิกต่อไป
วิถี

| --- | --- |
: แรนันคูลิน
↓ – กลูโคส: (พืชถูกทำลาย, การเปลี่ยนแปลงทางเอนไซม์)
: โพรโทแอนีโมนิน
↓ ไดเมอไรเซชัน: (สัมผัสกับอากาศหรือน้ำ)
: แอนีโมนิน
↓ ไฮโดรไลเซชัน:
โพลีเทีย

โพลีเทีย (อังกฤษ: Politeia มาจากภาษากรีกว่า πολιτεία Politeía) เป็นคำภาษากรีกโบราณที่ใช้ในความคิดการเมืองกรีก โดยเฉพาะอย่างยิ่งความคิดของเพลโตและแอริสตอเติล มาจากคำว่า polis ("นครรัฐ") คำนี้มีความหมายหลายอย่างตั้งแต่ "สิทธิพลเมือง" ไปจนถึง "ระบอบการปกครอง"
ประวัติ

อริสโตเติลได้วิพากษ์วิจารณ์ปัญหาของประชาธิปไตยว่าเป็นการปกครองของผู้ที่บกพร่องทางสติปัญญาจำนวนมาก ซึ่งควรจะอยู่ภายใต้การควบคุมของชนชั้นสูง แต่ในขณะเดียวกัน ปัญหาที่เกี่ยวข้องกับระบอบอภิชนาธิปไตย คือ การปกครองของชนชั้นสูง ควรจะอยู่ภายใต้การปกครองของคนจำนวนมาก ซึ่งอริสโตเติลได้ชี้ให้เห็นแนวคิดของเขาในหนังสือเรื่อง Politics ถึงความจำเป็นที่จะต้องมีตัวประสานระหว่างชนชั้นล่างและชนชั้นสูง
โดยในสมัยกรีซโบราณ การปกครองโดยชนชั้นกลาง หมายถึง การปกครองของนครรัฐกรีกจำนวนมากที่จัดตั้งสภาประชาชนเป็นองค์กรในกระบวนการทางการเมือง แต่ผู้ที่มีสิทธิ์ลงคะแนนไม่รวมถึงสตรี ทาส หรือคนต่างด้าว ซึ่งถูกจำกัดให้กับบุรุษเพียงจำนวนน้อยเท่านั้น แต่สภาดังกล่าวไม่ได้ถือครองอำนาจปกครองที่เบ็ดเสร็จ แต่ประชาธิปไตยแบบเอเธนส์ ก็ยังมีการแบ่งปันอำนาจอยู่ในหมู่ชนชั้นสูง อย่างเช่น สมาชิกสภาซึ่งมาจากการเลือกตั้ง หรือตำแหน่งซึ่งสืบทอดกันทางสายเลือด
โพรแทกทิเนียม

โพรแทกทิเนียม (อังกฤษ: Protactinium) หรือ โพรโทแอกทิเนียม (อังกฤษ: Protoactinium; ชื่อก่อน) เป็นธาตุ มีเลขอะตอม 91 สัญลักษณ์ Pa
โพรแทกทิเนียมเป็นธาตุโลหะ ในกลุ่มแอกทิไนด์ (actinide group) มีสีเงินวาว เป็นตัวนำไฟฟ้ายิ่งยวดที่อุณหภูมิต่ำกว่า 1.4 K
สารประกอบ

สารประกอบโพรแทกทิเนียมมีดังนี้:
ฟลูออไรด์
PaF4
PaF5
คลอไรด์
PaCl4
PaCl5
โบรไมด์
PaBr4
PaBr5
ไอโอไดด์
PaI3
PaI4
PaI5
ออกไซด์
PaO
PaO2
Pa2O5
แพทย์มือใหม่ หัวใจเกินร้อย

| แพทย์มือใหม่ หัวใจเกินร้อย |
| --- | --- |
โลโก้รายการ แพทย์มือใหม่ หัวใจเกินร้อย
ประเภท: ดราม่า-เบาสมอง
สร้างโดย: Shonda Rhimes
แสดงนำ: Ellen Pompeo   Sandra Oh   Katherine Heigl   Justin Chambers   T.R. Knight   Chandra Wilson   James Pickens Jr.  Isaiah Washington  Patrick Dempsey Kate Walsh Sara Ramirez   Eric Dane   Chyler Leigh   Brooke Smith   Kevin McKidd Jessica Capshaw Kim Raver Sarah Drew Jesse Williams Caterina Scorsone Camilla Luddington Gaius Charles Jerrika Hinton Tessa Ferrer Kelly McCreary Jason George Martin Henderson Giacomo Gianniotti
บรรยายโดย: Ellen Pompeo  (ในชื่อ Meredith) , บรรยายโดยตัวละครหลักตัวละครอื่นบ้างเป็นบางครั้ง
ผู้ประพันธ์ดนตรีแก่นเรื่อง: Psapp
ดนตรีแก่นเรื่องเปิด: "Cosy in the Rocket"
ประเทศแหล่งกำเนิด:  สหรัฐ
ภาษาต้นฉบับ: อังกฤษ
จำนวนฤดูกาล: 15
จำนวนตอน: 293
การผลิต
ผู้อำนวยการผลิต: Shonda Rhimes   Betsy Beers   Mark Gordon   Krista Vernoff   Rob Corn   Mark Wilding
สถานที่ถ่ายทำ: ซีแอตเทิล, วอชิงตัน
ความยาวตอน: 43–44 นาที
ออกอากาศ
เครือข่าย: เอบีซี
ออกอากาศ: 27 มีนาคม ค.ศ. 2005 (2005-03-27) – ปัจจุบัน
การแสดงที่เกี่ยวข้อง
Private Practice
แพทย์มือใหม่ หัวใจเกินร้อย (อังกฤษ: Grey's Anatomy) เป็นรายการดราม่าโทรทัศน์อเมริกันที่เกี่ยวกับแพทย์ ซึ่งได้รับรางวัลเอ็มมี่และลูกโลกทองคำมาแล้ว โดยออกอากาศครั้งแรกที่สถานีโทรทัศน์ ABC ในช่วง Midseason Replacement ณ วันที่ 27 มีนาคม ค.ศ. 2005 ซึ่งออกอากาศต่อจาก Desperate Housewives ภาพยนตร์ชุดนี้ถ่ายทอดชีวิตของแพทย์หญิง Meredith Grey (Ellen Pompeo) และเรื่องราวต่าง ๆ รอบ ๆ ตัวเธอ เมื่อเธอใช้ชีวิตเป็นศัลยแพทย์อินเทิร์น ณ โรงพยาบาล Seattle Grace (ในซีแอตเทิล, รัฐวอชิงตัน เธอและเพื่อนอินเทิร์นของเธอได้กลายเป็นแพทย์เรซิเด้นท์ ผ่านอุปสรรคต่าง ๆ นานา จนได้เป็นอาจารย์แพทย์ในที่สุด ในภาพยนตร์ชุดนี้ประกอบด้วยนักแสดงทั้งหมดร่วมแสดง แต่ Meredith นั้นเป็นตัวละครกลาง และเป็นผู้บรรยายในตอนต้นและท้ายของรายการทุก ๆ ตอนเป็นส่วนใหญ่
ชื่อของภาพยนตร์ชุดนี้เป็นการอ้างอิงถึงหนังสือเรียนกายวิภาคศาสตร์ ชื่อ Gray's Anatomy ซึ่งเปลี่ยนแปลงเล็กน้อยให้เป็นชื่อของตัวละครกลาง (Meredith Grey)
ในประเทศไทย สามารถรับชมรายการนี้ได้ผ่านทาง Star World
นักแสดงและตัวละคร > ความหลากหลายด้านเชื้อชาติ

ผู้สร้างภาพยนตร์ชุดเรื่องนี้ภูมิใจตนเองกับการใช้เทคนิคที่ว่า Blind-Casting ซึ่งทำให้ได้รับนักแสดงหลากหลายเชื้อชาติ นักแสดงของ Grey's Anatomy ล้วนได้รับบทโดยไม่ได้กำหนดเชื้อชาติ เป็นทรรศนะความหลายที่ผู้สร้างรายการ (Shonda Rhimes) ต้องการให้เกิดขึ้น โดยนักเขียนเลือกสาขาที่แพทย์แต่ละคนถนัดอย่างระมัดระวังเพื่อทำให้เกิดความคล้ายคลึงระหว่างตัวละครและเป็นสิ่งที่จะบอกให้เห็นถึงการพัฒนาของตัวละครในภายหน้า ให้เกิดความซับซ้อนต่อภาพยนตร์ชุด[ต้องการอ้างอิง]
สถานที่

Fisher Plaza ซึ่งเป็นสถานที่ในซีแอตเทิลของสถานีโทรทัศน์ ABC, KOMO-TV ใช้ถ่ายทำเป็นฉากด้านนอกของโรงพยาบาล Seattle Grace ซึ่งทำให้ Seattle Grace นี้อยู่ใกล้กับ Space Needle หรือรถไฟรางเดียวในซีแอตเทิล และสถานที่ที่โด่งดังอื่น ๆ ในพื้นที่ แต่ถึงอย่างไรก็ตาม ฉากนอกและในของโรงพยาบาลส่วนใหญ่ไม่ได้ถ่ายทำที่ซีแอตเทิล แต่ถ่ายทำที่ VA Sepulveda Ambulatory Care Center ใน North Hills, ลอสแอนเจลิส, แคลิฟอร์เนีย ในขณะที่ภายในบ้านของ Meredith เป็นฉากที่ถูกสร้างขึ้นมา และบ้านจริง ๆ ที่ใช้ถ่ายทำฉากนอกบ้านนั้นถ่ายทำในซีแอตเทิล
ฤดูกาล > ฤดูกาลที่หนึ่ง: ค.ศ. 2005

ฤดูกาลแรกเริ่มออกอากาศในวันอาทิตย์ที่ 27 มีนาคม ค.ศ. 2005 และจบฤดูกาลในวันที่ 22 พฤษภาคม ค.ศ. 2005 ทางสถานีโทรทัศน์ได้มีคำสั่งให้ลดจำนวนตอนในฤดูกาลแรกลงจากสิบสี่ตอน เหลือเพียงเก้าตอน
Meredith Grey เป็นลูกสาวของอดีตศัลยแพทย์ที่มีชื่อเสียง Ellis Grey ได้กลายมาเป็นอินเทิร์นที่โรงพยาบาล Seattle Grace ซึ่งทำให้เธอได้พบกับอินเทิร์นคนอื่นๆ คือ Cristina Yang, Isobel "Izzie" Stevens, และ George O'Malley ซึ่งจะกลายเป็นเพื่อนที่ใกล้ชิดในโปรแกรมอินเทิร์นนี้ ตัวละครอื่น ๆ คือแพทย์หญิง Miranda Bailey ซึ่งมีชื่อเล่นว่า "นาซี"; Alex Karev ซึ่งเป็นอินเทิร์นอีกคนที่ไม่ค่อยยุ่งกับอินเทิร์นคนอื่น (โดยเฉพาะ Izzie); และศัลยแพทย์ชื่อดังอย่างนายแพทย์ Derek Shepherd และนายแพทย์ Preston Burke โดยมีหัวหน้าแผนกศัลยกรรมคือ Richard Webber ซึ่งครั้งหนึ่งเคยเป็นมากกว่าเพื่อนกับมารดาของ Meredith ในตอนต้นของฤดูกาลนี้นำเสนอเหตุการณ์การเป็นอินเทิร์นในระยะแรก และชีวิตวันต่อวันของศัลยแพทย์อินเทิร์น และเรื่องราวเสริมอย่างการเก็บความลับของ Meredith (เมื่อมารดาของเธอเป็นโรคอัลไซเมอร์) และความสัมพันธ์ของเธอกับนายแพทย์ Shepherd เรื่องราวอื่น ๆ รวมถึงการที่ George หลงรัก Meredith และการแย่งชิงอำนาจกันของนายแพทย์ Burke และนายแพทย์ Shepherd ในโรงพยาบาล ตอนจบของฤดูกาลนี้นำเสนอ Kate Walsh ซึ่งแสดงเป็นแพทย์หญิง Addison Montgomery-Shepherd หรือภรรยาที่เหินห่างของ Derek
ฤดูกาล > ฤดูกาลที่สอง: ค.ศ. 2005-2006

ฤดูกาลที่สองเริ่มออกอากาศในวันอาทิตย์ที่ 25 กันยายน ค.ศง 2005 และจบฤดูกาลในวันที่ 14 และ 15 พฤษภาคม ค.ศ. 2006 ด้วยตอนจบสามตอนที่ออกอากาศทั้งสองวัน ในตอนแรก ฤดูกาลที่หนึ่งมี 14 ตอน ซึ่งเป็นรายการในช่วง Midseason ของสถานี ABC แต่ถึงอย่างไรก็ตาม มีการตัดสินใจให้จบฤดูกาลเร็วขึ้นเพราะผู้บริหาร ABC ต้องการให้ฤดูกาลแรกของภาพยนตร์ชุดนี้จบพร้อมกับ Desperate Housewives (ซึ่งออกอากาศก่อน Grey's Anatomy มาสองฤดูกาลแล้ว) ผู้ผลิต Grey's Anatomy ตัดสินใจจบฤดูกาลแรกด้วยตอนที่เก้า และนำตอนที่เหลือไปไว้ในฤดูกาลที่สอง ทำให้ตอนที่ 10-14 ออกอากาศเป็นห้าตอนแรกของฤดูกาลที่สอง โดย ABC ได้สั่งให้ผลิตอีก 22 ตอน โดยรวมแล้วทำให้ฤดูกาลที่สองมี 27 ตอน
จุดความสนใจหลักในฤดูกาลที่สองนั้นเป็นความสัมพันธ์ของ Meredith และ Derek เมื่อต้องหยุดลงอย่างทันทีที่ทราบความจริงว่านายแพทย์ Shephered ยังแต่งงานอยู่กับศัลยแพทย์หญิง Addison Montgomery-Shepherd ส่วน Izzie และ Alex เริ่มมีความสัมพันธ์ด้วยกันเอง (แต่ก็ต้องจบลงเมื่อ Izzie ตกหลุมรักกับคนไข้โรคหัวใจ ชื่อ Denny Duquette) และความสัมพันธ์อย่างเดียวกันก็เกิดขึ้นกับ Christina Yang และ Burke ด้านแพทย์หญิง Bailey ก็ได้ตั้งครรภ์ และเรื่องราวโศกนาฏกรรมของ Meredith ก็ได้ถูกเปิดเผย ในอาทิตย์นี้รายการนี้ออกอากาศหลังจาก Super Bowl (วันที่ 5 กุมภาพันธ์ ค.ศ. 2006) ทำให้มีผู้ชมสูง มากกว่ารายการที่ออกอากาศก่อนหน้านั้น นั่นคือ Desperate Housewives
เมื่อฤดูกาลที่สองจบลงในวันที่ 15 พฤษภาคม ค.ศ. 2006 รายการนี้ก็ได้มีแขกรับเชิญสองคน นั่นคือ Sara Ramirez (Callie Torres) และ Eric Dane (Mark Sloan) ซึ่งกลายมาเป็นตัวละครประจำของรายการ
ฤดูกาล > ฤดูกาลที่สาม: ค.ศ. 2006-2007

ในวันที่ 16 พฤษภาคม ค.ศ. 2006 ในเช้าหลังวันที่ฤดูกาลที่สองออกอากาศเป็นตอนสุดท้าย ทางสถานี ABC ได้ประกาศว่าฤดูกาลที่สามของ Grey's Anatomy จะย้ายไปออกอากาศวันพฤหัสบดี ในเวลา 9PM (เวลาตะวันออก)  ในตอนแรก ABC ลองทดสอบนำรายการไปออกอากาศเพื่อทดลองดูจำนวนผู้ชมในวันที่ 9 กุมภาพันธ์ ค.ศ. 2006 ซึ่งฉายหลังจากรายการ Super Bowl XL จบ โดยฉายตอน "It's the End of the World และในพฤหัสบดีต่อมา วันที่ 16 กุมภาพันธ์ ค.ศ. 2006 ทางสถานีได้ลองออกอากาศอีกตอนหนึ่ง  (As We Know It)  ซึ่งการออกอากาศทั้งสองตอนออกอากาศเริ่มเวลา 9:30PM (เวลาตะวันออก) ดังนั้น Grey's Anatomy จึงฉายพร้อมกับ CSI: Crime Scene Investigation และ Without a Trace ของสถานี CBS, The OC ของสถานี FOX, และรายการดราม่าแพทย์ที่ออกอากาศมานานแล้วทางช่อง NBC นั่นคือ ER โดยผลที่ออกมาก็คือการออกอากาศซ้ำนั้นได้เรทติ้งที่ดีและสูงเป็นอันดับสอง และอาจเป็นสาเหตุที่ทำให้สถานีตัดสินใจเปลี่ยนแปลงเวลาออกอากาศก็เป็นได้
การย้ายไปออกอากาศในวันพฤหัสบดีนั้นทางสถานีมีความมั่นใจมากเนื่องมาจากได้ค่าโฆษณาเพิ่มบ้างด้วยเล็กน้อยตั้งแต่สตูดิโอภาพยนตร์ส่วนใหญ่ระดมโฆษณาภาพยนตร์ในตอนเย็นวันพฤหัสบดีเพื่อ Box Office ในวันเสาร์และอาทิตย์ และการย้ายการออกอากาศนี้ก็ยังถูกอ้างอิงไปถึงสถานี NBC ที่ตอนแรกตั้งใจจะออกอากาศภาพยนตร์ชุดใหม่ Studio 60 on the Sunset Strip ในคืนวันพฤหัสบดี เวลา 9PM (เวลาตะวันออก) แต่ก็ย้ายไปออกอากาศในคืนอื่นแทน ในวันที่ 18 กรกฎาคม ค.ศ. 2006 ABC ได้ประกาศเวลาฤดูกาลที่สามจะออกฉายรอบปฐมทัศน์ในวันที่ 21 กันยายน ค.ศ. 2006
ภาพยนตร์ชุดนี้เริ่มออกอากาศอีกครั้งในเวลาใหม่ ซึ่งเป็นวันพฤหัสบดี ในวันที่ 6 กรกฎาคม ค.ศ. 2006 โดยเป็นการออกอากาศซ้ำสองตอนแรกของภาพยนตร์ชุดนี้ ก็คือตอน "A Hard Day's Night" ในเดือนกรกฎาคมและสิงหาคม ภาพยนตร์ชุดนี้ได้ออกอากาศสองตอนทุก ๆ สัปดาห์ นั่นคือในเวลาใหม่วันพฤหัสบดี และในเวลาเก่าวันอาทิตย์ เมื่อ Grey's Anatomy รอบปฐมทัศน์ของฤดูกาลที่สามเริ่มออกฉาย รายการนี้มีผู้ชมมากที่สุด และสามารถคว้าที่หนึ่งไปได้จาก CSI: Crime Scene Investigation ในช่วงเวลา 9PM โดยมีคนดูมากถึง 25.14 ล้านคน และเรทติ้งคนดูในช่วงอายุ 18-49 สูงถึง 10.9 เรทติ้ง ซึ่งตอนปฐมทัศน์ของฤดูกาลนั้นของ CSI มีผู้ชม 22.04 ล้านคน และเรทติ้งในช่วง 18-49 มี 7.5 เรทติ้ง
ฤดูกาลที่สามจบลงในวันที่ 17 พฤษภาคม ค.ศ. 2007 โดยเมื่อใกล้ตอนจบของฤดูกาลนี้ Burke ได้ยกเลิกการแต่งงานของเขากับ Christina ที่โบสถ์ ส่วนหัวหน้าแผนกศัลยกรรม หรือนายแพทย์ Webber ก็ยังคงเป็นหัวหน้าเช่นเดิม Callie ถูกแต่งตั้งให้เป็นหัวหน้าแพทย์เรซิเด้นท์ และ George ได้รู้ว่าเขาสอบไม่ผ่านการสอบอินเทิร์นปลายภาค ส่วนความสัมพันธ์ระหว่าง Derek และ Meredith รวมถึงรักสามเศร้าระหว่าง Callie, George และ Izzie ก็ยังไม่มีข้อยุติ และท้ายสุด Addision ตัดสินใจเริ่มต้นชีวิตใหม่ด้วยการย้ายไปลอสแอนเจลิส ซึ่งก็คือในภาพยนตร์ชุดใหม่ Private Practice
ฤดูกาล > ฤดูกาลที่สี่: ค.ศ. 2007-2008

รายการนี้ได้มีการต่อสัญญาให้ทำฤดูกาลที่สี่ต่อ โดยตอนแรกเริ่มฉายวันที่ 27 กันยายน ค.ศ. 2007
ในบล็อกออนไลน์อย่างเป็นทางการของผู้สร้าง (Shonda Rhimes) ได้ให้คำใบ้เกี่ยวกับเรื่องราวบางส่วนในฤดูกาลที่สี่ โดยกล่าวว่า Mark Sloan จะได้รับบทบาทที่ยิ่งใหญ่กว่า และในส่วนผลที่ตามมาหลังจากเหตุการณ์ที่เกิดขึ้นกับ Derek Shepherd และ Christina Yang นั้นจะน่าติดตาม  เนื่องจากเธอต้องช่วยสร้างภาพยนตร์ชุดทั้ง Grey's Anatomy และ Private Practice ทำให้ Rhimes นัดทำงานแบบวันต่อวันให้กับนักเขียนและผู้บริหารอำนวยการสร้างชื่อ Krista Vernoff
เป็นครั้งแรกในประวัติศาสตร์ของรายการ ที่นักแสดงประจำหลายคนไม่ได้กลับมาแสดง เนื่องจากตัวละครของ Kate Walsh ถูกย้ายไปอยู่ในภาพยนตร์ชุด Private Pracetice แทน และในวันที่ 7 มิถุนายน ค.ศ. 2007 ได้มีการประกาศว่า สัญญาของ Isaiah Washington ไม่ได้ถูกต่อสัญญา และอดีตนักแสดงจากภาพยนตร์ชุด Reunion อย่าง Chyler Leigh แสดงเป็นแขกรับเชิญในสองตอนสุดท้ายของฤดูกาลที่สาม โดยแสดงเป็น Lexie Grey ซึ่งเป็นอินเทิร์นคนใหม่และยังเป็นน้องสาวครึ่งสายเลือดคนเล็กของ Grey อีกด้วย ในวันที่ 11 มิถุนายน ค.ศ. 2007 ได้มีการประกาศว่า Leigh จะกลายมาเป็นนักแสดงประจำในภาพยนตร์ชุดนี้ แทนที่จะเป็นแขกรับเชิญแสดง 13 ตอนในภาพยนตร์ชุดตามที่ได้วางแผนไว้ก่อนหน้า
นักแสดงจาก The Silence of the Lambs อย่าง Brooke Smith ได้เข้าร่วมเป็นนักแสดงประจำของรายการ โดยแสดงเป็นแพทย์หญิง Erica Hahn เริ่มตั้งแต่ตอนที่ห้าของฤดูกาลนี้ เธอมาแทนที่ Preston Burke โดยเห็นหัวหน้าแผนกศัลยกรรมด้านหัวใจ
และยังมีการประกาศอีกว่า ตัวละครชายอีกคนจะมาแสดงในภาพยนตร์ชุดนี้ ซึ่งตัวละครนี้จะกลายมาเป็นคู่แข่งของนายแพทย์ Derek Shepherd แขกรับเชิญจากฤดูกาลที่สามรวมถึงนักแสดงอย่าง Edward Herrmann จากเรื่อง Gilmore Girls ได้ปรากฏตัวสามตอน ส่วน Seth Green จาก Buffy the Vampire Slayer แสดงสองตอน Lauren Stamile แสดงเล่นพยาบาลชื่อ Rose ซึ่งตกหลุมรักต่อ Derek นักแสดงจาก Dawson's Creek อย่าง Joshua Jackson ในตอนแรกได้ถูกนัดให้แสดงในเรื่องโดยแสดงเป็นนายแพทย์เริ่มตั้งแต่ตอนที่สิบเอ็ดของฤดูกาลที่สี่ แต่ก็ถูกยกเลิกไปเนื่องมาจากการเกิด Strike ของสมาคมนักเขียนอเมริกัน
ฤดูกาล > ฤดูกาลที่ห้า: ค.ศ. 2008-2009

ฤดูกาลนี้เริ่มออกอากาศเมื่อวันที่ 25 กันยายน ค.ศ. 2008
ฤดูกาล > ฤดูกาลที่แปด: ค.ศ. 2011-2012

รายการได้ทำสัญญาต่ออีกครั้ง เป็นฤดูกาลที่แปด โดยจะเริ่มออกอากาศในช่วง กันยายน ค.ศ. 2011
ด้านการสร้าง > Private Practice

ในวันที่ 21 กุมภาพันธ์ ค.ศ. 2007 The Wall Street Journal รายงานข่าวว่า ABC กำลังรับซื้อรายการจากผู้สร้างเดียวกับกับ Grey's Anatomy ซึ่งมีตัวละคร Addison Montgomery อยู่ด้วย  ในวันที่ 3 พฤษภาคม ค.ศ. 2007 ได้มีการออกอากาศ Grey's Anatomy สองตอนโดยเป็นตอนนำร่องของรายการ Private Practice ไปในตัวด้วย โดย ABC ซื้อ Private Practice อย่างเป็นทางการสำหรับผังรายการในฤดูใบไม้ร่วงปี 2007 ณ วันที่ 11 พฤษภาคม เก้าตอนแรกของภาพยนตร์ชุดใหม่นี้ออกอากาศในคืนวันพุธ เวลา 9PM (เวลาตะวันออก) และ 8PM (เวลาอเมริกากลาง) โดยรอบปฐมทัศน์ออกฉายวันที่ 26 กันยายน ค.ศ. 2007 ผ่านทางสถานีโทรทัศน์ ABC
ในขณะที่ภาพยนตร์ชุดเริ่มได้รับความนิยมทางด้านเรทติ้งและ ABC ก็ได้สั่งผลิตภาพยนตร์ชุดให้ครบทั้งฤดูกาล แต่การผลิตก็ต้องหยุดชะงักอันเนื่องมาจากการเกิด Strike ของสมาคมนักเขียนอเมริกัน ซึ่งเป็นกรณีเดียวกันกับภาพยนตร์ชุด Grey's Anatomy
การตอบรับ > เรทติงโทรทัศน์ในสหรัฐอเมริกา

การจัดอันดับเรทติงประจำฤดูกาล (วัดจากจำนวนผู้ชมเฉลี่ยต่อตอน) ของรายการ Grey's Anatomy
| ฤดูกาลที่ | เวลาออกอากาศ | รอบปฐมทัศน์ของฤดูกาล | ตอนสุดท้ายของฤดูกาล | ฤดูกาลโทรทัศน์ | อันดับที่ | จำนวนผู้ชม  (ล้านคน) |
| --- | --- | --- | --- | --- | --- | --- |

| 1 | วันอาทิตย์ 10:00 PM | 27 มีนาคม ค.ศ. 2005 | 22 พฤษภาคม ค.ศ. 2005 | ค.ศ. 2005 | #9 | 18.8 |
| 2 | วันอาทิตย์ 10:00 PM | 25 กันยายน ค.ศ. 2005 | 15 พฤษภาคม ค.ศ. 2006 | ค.ศ. 2005–2006 | #5 | 19.9 |
| 3 | วันพฤหัสบดี 9:00 PM | 20 กันยายน ค.ศ. 2006 | 17 พฤษภาคม ค.ศ. 2007 | ค.ศ. 2006–2007 | #6 | 19.5 |
| 4 | วันพฤหัสบดี 9:00 PM | 27 กันยายน ค.ศ. 2007 | 10 มกราคม ค.ศ. 2008 | ค.ศ. 2007–2008 | #7 | 16.1 |
แหล่งข้อมูลอื่น

เว็บไซต์หลัก เก็บถาวร 2008-10-07 ที่ เวย์แบ็กแมชชีน
บล็อก Grey Matter Writers เก็บถาวร 2014-10-08 ที่ เวย์แบ็กแมชชีน
Grey's Anatomy ที่อินเทอร์เน็ตมูวีเดตาเบส
นักแสดงของ Grey's Anatomy ในฤดูกาลที่หนึ่ง
นักแสดงของ Grey's Anatomy ในฤดูกาลที่สาม
นักแสดของGrey's Anatomy ในฤดูกาลที่สี่
แฟ็ตเบอร์เกอร์

| แฟ็ตเบอร์เกอร์ (Fattburger) |
| --- | --- |
ที่เกิด: แซนดีเอโก สหรัฐอเมริกา
แนวเพลง: สมูทแจ๊ส
ช่วงปี: ค.ศ. 1985 - ปัจจุบัน
ค่ายเพลง: Enigma, Intima, Sin-Drome, Shanachie

สมาชิก: Mark Hunter  Evan Marks  Tommy Aros  Kevin Koch
อดีตสมาชิก: Carl Evans Jr.  Hollis Gentry  Steve Laury  Kiko Cibrian

เว็บไซต์: fattburger.com
แฟ็ตเบอร์เกอร์ (อังกฤษ: Fattburger) เป็นวงดนตรีแนวสมูทแจ๊สจากอเมริกาที่มีชื่อเสียงวงหนึ่ง ฟอร์มวงในปี1985 โดย Carl Evans Jr. กับ Hollis Gentry III และต่อมาก็ได้ Steve Laury , Mark Hunter และ Kevin Koch เข้าร่วมวง ไม่นานก็ทำผลงานอัลบั้มชุดแรกในปี 1986 ที่มีชื่อว่า One of a kind หลังจากนั้น Hollis Gentry ก็ออกจากวงไป แต่Fattburger ก็มีงานใหม่ๆออกมาเช่น Good News ในปี 1987 , Living In A Paradise ในปี 1988 , Time Will Tell ในปี 1989 และ Come & Get It ในปี 1990
และพอหลังจากชุด Come & Get It นั้น Steve Laury ก็ได้ออกจากวงไปทำงานเดี่ยวของตนเอง อัลบั้ม ชุดถัดมา ปี 1993 On A Roll ก็ได้ Kiko Cibrian มาเล่นกีต้าร์ให้แทน แต่พอชุดถัดมาในปี 1995 Livin Large Evan Marks ก็รับตำแหน่งมือกีต้าร์แทน และเป็นสมาชิกถาวรจนกระทั่งปัจจุบัน ส่วน Hollis Gentry III ก็ยังคงมาช่วยงานกับวงเป็นครั้งคราว
แม้ว่ายุคหลังๆของพวกเขาจะไม่ได้รับความนิยมเท่ากับยุคแรกๆ แต่ก็ยังมีผลงานอยู่อย่างต่อเนื่อง จนกระทั่งปัจจุบัน Carl Evans Jr. ได้เสียชีวิตลงด้วยโรคเบาหวาน เมื่อวันที่ 10 เมษา 2008 ส่วน Hollis Gentry เองก็เสียชีวิตไปในวันที่ 5 กันยา 2006 อย่างไรก็ตามในปี 2009 Allan Phillips เข้ามารับหน้าที่มือคียบอร์ด และทางวงก็กลับมาแสดงสดอีกครั้ง เพียงแต่ยังไม่มีอัลบั้มชุดใหม่ออกมา
สมาชิกวงในปัจจุบัน

Mark Hunter (เบส) 1985-
Kevin Koch (กลอง) 1985-
Tommy Aros (เครื่องเคาะ) 1985-
Evan Marks (กีต้าร์) 1995-
Allan Phillips (คียบอร์ด) 2009-
สมาชิกวงในอดีต

Carl Evans Jr. (คียบอร์ด,หัวหน้าวง) 1985-2008 (เสียชีวิตแล้ว)
Steve Laury (กีต้าร์) 1985-1990
Hollis Gentry III (แซกโซโฟน) 1985-1986 , 1994 , 1996 ,1998 , 2003 , 2004 (เสียชีวิตแล้ว)
Kiko Cibrian (กีต้าร์) 1993
ผลงานอัลบั้ม

One Of A Kind (ปี 1986)
Good News (ปี 1987)
Livin In The Paradise (ปี 1988)
Time Will Tell (ปี 1989)
Come & Gei It (ปี 1990)
On A Roll (ปี 1993)
Livin Large (ปี 1995)
All Natural Ingredigents (ปี 1996)
Sugar (ปี 1999)
Fattburger.Com (ปี 200)
T.G.I.F (ปี 2001)
Sizzlin (ปี 2003)
Work To Do (ปี 2004)
แหล่งข้อมูลอื่น

เว็บไซต์อย่างเป็นทางการของวง
โพรเทคชัน (เพลง)

Error ซิงเกิลโดยแมสซีฟแอตแทก กับเทรซี ทอร์น
"โพรเทคชัน" (อังกฤษ: Protection) เป็นผลงานร่วมระหว่างแมสซีฟแอตแทกและนักร้องจากเอฟรีทิงบัทเดอะเกิร์ล เทรซี ทอร์น ที่ปรากฏในอัลบั้มที่สองของแมสซีฟแอตแทก Protection ในรูปแบบซีดีและแผ่นเสียง 12 นิ้ว ในปี 1994 เป็นซิงเกิลที่สอง ขึ้นอันดับที่ 14 ในชาร์ตซิงเกิลแห่งสหราชอาณาจักรโดยอยู่ในชาร์ตเป็นเวลาสี่สัปดาห์ ติดอันดับที่ 27 ในนิวซีแลนด์ เพลงนี้ยังปรากฏให้อัลบั้มร่วมเพลงของ เอฟรีทิงบัทเดอะเกิร์ล The Best of และ Like the Deserts Miss the Rain
เพลงนี้ได้ทำการแซมเพิลเพลง "เดอะเพย์แบ็ก" (The Payback) ของ เจมส์ บราวน์ ที่มีเสียงจังหวะไฮแฮตและเสียงวาห์วาห์กีตาร์คอร์ดอย่างต่อเนื่อง
รายชื่อเพลง

| --- | --- |
 ซีดีซิงเกิลในสหราชอาณาจักร 1 "Protection" (7" edit)  "Protection" (The Eno Mix)  "Protection" (Radiation for the Nation Mix)  "Protection" (J Sw!ft Mix) ซีดีซิงเกิลในสหราชอาณาจักร 2 "Protection"  "Protection" (Underdog's Angel Dust Mix)  "Three" (Dom T's House of Fortune Mix) แผ่นเสียงซิงเกิลในสหราชอาณาจักร "Protection" (Underdog's Angel Dust Mix)  "Protection" (Radiation for the Nation Mix)  "Protection" (The Eno Mix)  "Protection" (J Sw!ft Mix)  "Protection" (album version):  แผ่นเสียงซิงเกิลในสหราชอาณาจักร "Protection" (The Eno Mix)  "Protection" (The Eno Instrumental)  "Protection" (Underdog's Angel Dust Mix)  "Protection" (Angel Dust Instrumental)  "Three" (Dom T's House of Fortune Mix)  "Protection" (Radiation for the Nation Mix)  "Protection" (album version)  "Protection" (J Sw!ft Mix) ซีดีซิงเกิลในสหรัฐ "Protection" (album version) – 7:51  "Protection" (single edit) – 4:53  "Protection" (The Eno Mix) – 9:10  "Protection" (J Sw!ft Mix) – 7:12  "Three" (Dom T's House of Fortune Mix) – 7:16
ชาร์ต

| ชาร์ต (1995) | ตำแหน่ง สูงสุด |
| --- | --- |
Australia (ARIA): 91
Europe (Eurochart Hot 100): 52
Netherlands (Single Top 100 Tipparade): 7
New Zealand (Recorded Music NZ): 27
Scotland (OCC): 18
UK Singles (OCC): 14
UK Hip Hop/R&B (OCC): 2
โพรเกรสส์ (อัลบั้มเทกแดต)

โพรเกรสส์ (อังกฤษ: Progress) เป็นสตูดิโออัลบั้มชุดที่หกของวงบอยแบนด์อังกฤษเทกแดท วันที่ 15 กรกฎาคม 2010 ร็อบบี วิลเลียมส์ได้กลับมาอยู่ในวง ทำให้เทก แดท มีสมาชิกครบ 5 คนอีกครั้ง โดยทางวงได้ออกอัลบั้มชุดที่หกในวันที่ 15 พฤศจิกายน โดยได้ออก 2 ซิงเกิล ได้แก่ The Flood (เข้าชาร์ตในอันดับที่ 2) และ Kidz (อันดับ 28) แม้จะไม่มีซิงเกิลไหนที่ขึ้นถึงอันดับ 1 เลย แต่ตัวอัลบั้มนั้นทำยอดขายได้กว่า 4 ล้านชุด อัลบั้มนี้เป็นอัลบั้มที่ได้รับคำวิจารณ์ที่ดีที่สุดของวง และยังเป็นอัลบั้มที่ขายดีที่สุดในอังกฤษประจำปี 2010 อีกด้วย ต่อมาในวันที่ 13 มิถุนายน 2011 ทางวงได้ออกอัลบั้มพิเศษ Progressed โดยเทกแดตได้ออกผลงานเพลงประกอบภาพยนตร์เรื่อง เอ็กซ์เมน รุ่น 1 ชื่อเพลง Love Love (อันดับ 15) โดยในเวลาต่อมาได้ออกผลงานเพลงประกอบภาพยนตร์ The Three Musketeers (สามทหารเสือ ดาบทะลุจอ) ชื่อ When We Were Young (อันดับ 88) ด้วย โดยในอัลบั้มนี้ ทางวงได้ออกซิงเกิลเพื่อเป็นการโปรโมตงาน Red Nose Day ประจำปี 2011 ของมูลนิธิ Comic Relief ในชื่อ Happy now (อันดับ 52) และทางวงได้ออกซิงเกิลเพื่อโปรโมตการทัวร์คอนเสิร์ต Progress Live ของพวกเขาในชื่อ Eight Letters (อันดับ 176)
ทั้งนี้ เพลง SOS สามารถขึ้นไปถึงอันดับที่ 91 ในชาร์ตของอังกฤษ ทำให้เพลงนี้เป็นเพลงเดียวของวงที่สามารถขึ้นไปถึง 100 อันดับแรกของชาร์ต ทั้งๆที่ไม่ใช่ซิงเกิล
ในปี 2011 เทกแดตได้รางวัลบริท อะวอร์ดสในสาขาศิลปินกลุ่มยอดเยี่ยม โดยในอัลบั้มนี้ยังได้เข้าชิงในสาขาอัลบั้มยอดเยี่ยมด้วย
อัลบั้มนี้แตกต่างจากอัลบั้มอื่นๆของวงตรงที่อัลบั้มนี้มีรูปแบบเป็นแนวดนตรีอิเล็กโทรป็อปซึ่งเป็นแนวเพลงที่ห่างไกลจากความเป็นวงบอยแบนด์มาก โดยอัลบั้มอื่นๆจะเป็นแนวป็อปกระแสหลัก และนักวิจารณ์ต่างก็ชื่นชมในการเปลี่ยนแนวเพลงของวง โดยบางสำนัก เช่น Allmusic   หรือ The Express  ถือให้เป็นอัลบั้มที่ดีที่สุดที่วงทำมาเลยทีเดียว
รายชื่อเพลง

| ลำดับ | ชื่อเพลง | นักร้องนำ | ยาว |
| --- | --- | --- | --- |
| 1. | "The Flood" | Robbie Williams และ Gary Barlow | 4:49 |
| 2. | "SOS" | Mark Owen และ Robbie Williams | 3:44 |
| 3. | "Wait" | Robbie Williams, Gary Barlow และ Howard Donald | 4:15 |
| 4. | "Kidz" | Mark Owen และ Gary Barlow | 4:42 |
| 5. | "Pretty Things" | Robbie Williams และ Gary Barlow | 4:03 |
| 6. | "Happy Now" | Gary Barlow และ Robbie Williams | 4:03 |
| 7. | "Underground Machine" | Robbie Williams | 4:15 |
| 8. | "What Do You Want from Me?" | Mark Owen | 4:37 |
| 9. | "Affirmation" | Howard Donald | 3:54 |
| 10. | "Eight Letters" | Gary Barlow | 4:41 |
| 11. | "Flowerbed" (hidden track) | Jason Orange | 3:48 |
| ลำดับ | ชื่อเพลง | นักร้องนำ | ยาว |
| --- | --- | --- | --- |
| 1. | "When We Were Young" | Robbie Williams และ Gary Barlow | 4:34 |
| 2. | "Man" | Gary Barlow และ Mark Owen | 4:39 |
| 3. | "Love Love" | Gary Barlow และ Mark Owen | 3:43 |
| 4. | "The Day the Work Is Done" | Mark Owen และ Gary Barlow | 4:04 |
| 5. | "Beautiful" | Gary Barlow | 4:14 |
| 6. | "Don't Say Goodbye" | Gary Barlow | 3:54 |
| 7. | "Aliens" | Howard Donald และ Mark Owen | 4:48 |
| 8. | "Wonderful World" | Mark Owen และ Jason Orange | 4:58 |
แฟรนไชส์

ตัวอย่างแฟรนไชส์แมคโดนัลด์
แฟรนไชส์ (อังกฤษ: franchise) เป็นชื่อเรียกการทำธุรกิจโดยมีการให้สิทธิและส่วนการครอบครองการบริหารจัดการและการจัดจำหน่ายทั้งหมดในมือของผู้ที่ได้รับกรรมสิทธิ์โดยชอบธรรม โดยเริ่มมาจากบริษัท ทำรางรถไฟ และบริษัทสาธารณูปโภค ที่พยายามขยายการเติบโตของบริษัทให้มากที่สุด โดยการออกขายสิทธิ์ที่ได้รับสัมปทาน รวมทั้งขายชื่อของกิจการ รวมทั้งระบบการทำงานของตัวเองให้ผู้อื่นโดยทำให้มีแบบแผนในการจัดการไปในทิศทางเดียวกัน ซึ่งเป็นวิธีการหนึ่งในการขยายตลาดและช่องทางการจัดจำหน่ายของธุรกิจผ่านผู้ประกอบการอิสระโดยบริษัทจะให้สิทธิเครื่องหมายการค้าและวิธีการในการทำธุรกิจที่จะถ่ายทอดให้ในรูปแบบของการทำงานทั้งหมด เช่น ระบบการผลิต ระบบการขาย ระบบการบริหารการตลาด เพื่อที่จะให้รูปแบบวิธีดำเนินธุรกิจในทุกๆสาขาให้อยู่ในมาตรฐานเดียวกันตามต้นแบบของบริษัท
ประวัติ

อ้างอิง ThaiFranchiseCenter พบว่า การพัฒนาของระบบ'แฟรนไชส์'นั้นเริ่มจากบริษัทซิงเกอร์ ในปี ค.ศ.1850 โดยซิงเกอร์เป็นผู้วางระบบการค้าปลีกแก่ร้านลูกข่ายโดยมีการอบรมและการมอบรูปแบบการพัฒนาการจัดการร้านในแบบของบริษัทถือเป็นต้นแบบเสมือนเป็นแฟรนไชซอร์ ซิงเกอร์นั้นใช้วิธีสร้างเครือข่ายการขายปลีกด้วยระบบพนักงาน และการเป็นตัวแทนจำหน่าย โดยมีค่าใช้จ่ายเพียงค่าสิทธิ์ในการเป็นผู้จัดจำหน่าย ในระดับภูมิภาค แม้ว่าการจัดการในระบบของซิงเกอร์จะไม่สมบูรณ์แต่ก็เป็นจุดเริ่มต้นของการเริ่มทำธุรกิจในระบบนี้เลยที่เดียว